અમદાવાદ: પઠાણકોટ એરબેઝ પર થયેલા આતંકી હુમલામાં આંતકવાદીઓએ પાકિસ્તાનના પ્રિ એક્ટિવેટેડ સિમકાર્ડથી તેમના આકાને ફોન કોલ્સ કર્યા હોવાની વિગતો સામે આવી છે ત્યારે આ ઘટના પછી દેશમાં હાઈ એલર્ટ આપી દેવામાં આવ્યું છે. અમદાવાદ સહિત ગુજરાતમાં પણ પાકિસ્તાનની મોબાઈલ કંપનીના પ્રિ એક્ટિવેટેડ સિમકાર્ડ ઘુસાડ્યાં હોવાની વિગતો સામે આવી છે. આતંકવાદી સંગઠનોના સ્લીપર સેલ પાકિસ્તાનનાં આવાં સિમકાર્ડનો ઉપયોગ કરતા હોવાની ચોંકાવનારી વિગતો રાજ્યની આતંકવાદી વિરોધી દળ (એટીએસ) સહિતની તમામ સુરક્ષા એજન્સીઓને મળતા સઘન તપાસ શરૂ કરાઈ છે.